ฉบับร่าง:ฟรันทซ์ ฌอแซ็ฟ เจ้าชายแห่งโฮเอินท์ซ็อลเลิร์น-เอ็มเดิน

ฟรันทซ์ ฌอแซ็ฟ เจ้าชายแห่งโฮเอินท์ซ็อลเลิร์น-เอ็มเดิน (พระนามเต็ม: ฟรันท์ ฌอแซ็ฟ มารีอา ลุดวิก อันโทน ทัสซิโล; 30 สิงหาคม พ.ศ. 2434 – 3 เมษายน พ.ศ. 2507) ทรงเป็นเจ้าชายแห่งประเทศเยอรมัน สาขาโฮเอินท์ซ็อลเลิร์น-ซีคมาริงเงิน

**พระประวัติ**
พระองค์ประสูติเมื่อวันที่ 30 สิงหาคม พ.ศ. 2434 เป็นพระโอรสพระองค์เล็กใน วิลเลียม เจ้าชายแห่งโฮเอินท์ซ็อลเลิร์น และ เจ้าหญิงมารีอา เตเรซาแห่งบูร์บง-ซิซิลีทั้งสอง ทรงมีพระโสทรเชษฐภคินีและพระเชษฐา คือ เอากุสเทอ วิคโทรีอาแห่งโฮเอินท์ซ็อลเลิร์น และ วิลเลียม เจ้าชายแห่งโฮเอินท์ซ็อลเลิร์น ในปี พ.ศ. 2476 พระองค์ทรงเลือกใช้ราชสกุลโฮเอินท์ซ็อลเลิร์น-เอ็มเดิน ซึ่งเป็นสาขาของราชวงศ์โฮเอินท์ซ็อลเลิร์น-ซีคมาริงเงิน

**ทรงงานราชการ**
ในช่วงสงครามโลกครั้งที่ 1 ทรงประจำการในกองทัพเรือจักรวรรดิเยอรมัน ในตำแหน่งเจ้าหน้าที่ตอร์ปิโด ลำดับที่สองบนเรือลาดตระเวนเบาในยุทธการที่เกาะโคโคส โดยทรงมีสถิติที่น่าทึ่งในการยึดเรืออังกฤษ และเป็นผลให้ทุกคนที่ประจำการบนเรือลำนี้ รวมทั้งพระองค์ ได้รับสิทธิ์ในการเพิ่มชื่อเรือลงท้ายนามสกุล เนื่องจากเยอรมนีได้เปลี่ยนบรรดาศักดิ์เป็นนามสกุลในปี พ.ศ. 2462 พระองค์จึงได้รับตำแหน่งเป็น ฟรันทซ์ ฌอแซ็ฟ เจ้าชายแห่งโฮเอินท์ซ็อลเลิร์น-เอ็มเดิน
นอกจากนี้ พระองค์ยังทรงมียศในกองทัพเรือโรมาเนีย อีกด้วย 

**พระองค์กับพรรคกรรมกรชาติสังคมนิยมเยอรมัน**
ในปี พ.ศ. 2476 พระองค์ทรงกลายเป็นสมาชิกของหน่วยชุทซ์ชตัฟเฟิล (SS) (หมายเลขสมาชิก 276 691) เมื่อวันที่ 1 เมษายน พ.ศ. 2479ทรงเป็นสมาชิกเต็มตัวของพรรคนาซี โดยมีหมายเลขสมาชิก 3765580 ในฐานะที่เป็นขุนนางโรมันคาทอลิกชั้นสูง และเป็นพระญาติของราชวงศ์ฮาพส์บวร์ค , ราชวงศ์บูร์บง และ ราชวงศ์เว็ททีน พระองค์ทรงภารกิจหลานอย่าง เพื่อเพิ่มความนับถือของพระองค์ในองค์กร
ในปี พ.ศ. 2482 - พ.ศ. 2487 ทรงเป็นผู้บัญชาการหน่วยยิงต่อสู้อากาศยานของนาวิกโยธินที่ฐานทัพเรือคุคส์ฮาเฟิน ในเดือนมิถุนายน พ.ศ. 2488 ทรงถูกปลดจากราชการประจำการ ในเดือนพฤศจิกายนปีเดียวกัน ทรงถูกไล่ออกจากหน่วย SS พร้อมกับพวกนาซีชั้นสูงคนอื่นๆ ซึ่งความภักดีของพวกเขาเริ่มน่าสงสัยเมื่อเผชิญกับความพ่ายแพ้ของเยอรมนีในขณะนั้น ในจดหมายถึงไฮน์ริช ฮิมเลอร์ ลงวันที่ 3 มกราคม พ.ศ. 2488 ฟรานซ์ ทรงพรรณาถึงความจงรักภักดีของพระองค์ และความทุ่มเทพระวรกายทั้งหมดที่ทรงกระทำไว้ แต่ก็มิเป็นผล

**เสกสมรส**
พระองค์ทรงเสกสมรสกับ เจ้าหญิงมารี อลิกซ์แห่งซัคเซิน พระราชธิดาใน พระเจ้าฟรีดริช เอากุสท์ที่ 3 แห่งซัคเซิน เมื่อวันที่ 25 พฤษภาคม พ.ศ. 2464 โดยมีพระบุตรดังนี้
#เจ้าชายคาร์ล อันโทนแห่งโฮเอินท์ซ็อลเลิร์น-เอ็มเดิน
#เจ้าชายไมนาร์ด ลีโอพ็อลท์แห่งโฮเอินท์ซ็อลเลิร์น-เอ็มเดิน
#เจ้าหญิงมารีอา มาร์กาเรเทอแห่งโฮเอินท์ซ็อลเลิร์น-เอ็มเดิน
#เจ้าชายเอ็มมารูเอล โอแซ็ฟแห่งโฮเอินท์ซ็อลเลิร์น-เอ็มเดิน
พระองค์ทรงประทัอยู่กับครอบครัวที่วิลล่าเออเจเนียในเฮชิงเงิน 

**อ้างอิง**
Prinz von Hohenzollern-Emden, Franz Joseph (1914). Emden: The Last Cruise of the Chivalrous Raider, 1914. Brighton, England: Lyon Publishing. pp. i. ISBN 0-904256-45-6.
*Ray Riling Arms Books review of Emden: The Last Cruise of the Chivalrous Raider, 1914. Retrieved on 26 October 2008.
*Revell 1/350 SMS Emden, previewed by Kyle Bodily Archived 20 January 2009 at the Wayback Machine Retrieved on 26 October 2008
*"Junk-Emden". Time. 6 May 1929. Archived from the original on 27 October 2010. Retrieved 25 October 2008.
*Stammbaum der Hohenzollern
*Höhne, Heinz Zollin; Barry, Richard (2001), The Order of the Death's Head: the Story of Hitler's SS, Penguin Books, p. 129, ISBN 0-14-139012-3
*Petropoulos, Jonathan (2006), Royals and the Reich, Oxford: Oxford University Press, p. 383, ISBN 0-19-533927-4
*Burleigh, Michael; Wipperman, Wolfgang (29 November 1991). The Racial State: Germany, 1933-1945. New York: Cambridge University Press. pp. 274. ISBN 978-0-521-39114-6.
2507
หมวดหมู่:ราชวงศ์โฮเอินท์ซ็อลเลิร์น-ซีคมาริงเงิน
หมวดหมู่:ราชวงศ์โฮเอินท์ซ็อลเลิร์น
หมวดหมู่:เจ้าชายโฮเอินท์ซ็อลเลิร์น
หมวดหมู่:เจ้าชายโฮเอินท์ซ็อลเลิร์น-ซีคมาริงเงิน
หมวดหมู่:ราชวงศ์โรมาเนีย
หมวดหมู่:เจ้าชายโรมาเนีย